**A Nógrád Megyei Rendőr-főkapitányság Vezetője**

**pályázatot hirdet**

**járőrtárs**

**beosztás betöltésére**

A pályázatra cselekvőképes, 18. életévüket betöltött, a felvételi követelményeknek megfelelő magyar állampolgárok jelentkezését várjuk.

**A felvételt nyert pályázók** 5 hónapos időtartamú iskolarendszeren kívüli moduláris képzésben vesznek részt. A képzést követő sikeres vizsga esetén őr-járőrtárs rész-szakképesítést (OKJ 51 861 03) szereznek. A résztvevők a képzés első két hónapjában **munkaviszonyban állnak,** majd a második hónap végén – sikeres modulzáró vizsga letétele esetén – **a Nógrád Megyei Rendőr-főkapitányság hivatásos állományába** kerülnek kinevezésre 12 hónap próbaidő kikötésével.

**A beosztásban ellátandó feladatok:**

Az őr-járőrtárs rész-szakképesítéssel rendelkező hivatásos állományú járőrtársak a rendőrkapitányságokon rendészeti feladatok ellátásában vesznek részt:

* Közterületek és nyilvános helyek, közutak ellenőrzése.
* Igazoltató, ellenőrző, megfigyelő tevékenység kifejtése.
* Őr, kísérőőri feladatok végrehajtása.
* Bűncselekmények, szabálysértések megelőzése.
* Biztosítási, akció, karhatalmi és riadó feladatok végrehajtása.
* Az ország területén jogellenesen tartózkodó, valamint az illegális migrációban érintett személyek ellenőrzése, elfogása.
* Mélységi ellenőrzési feladatok végrehajtása.
* Közutakon folyó közúti közlekedés figyelemmel kísérése, segítése, ellenőrzése.
* A közlekedés biztonságának fenntartása, annak helyreállításához szükséges intézkedések megtétele.
* Közúti közlekedési balesetek helyszínének biztosítása.

**Munkavégzés helye:**

A sikeres záróvizsgát követően aNógrád Megyei Rendőr-főkapitányság területe.

**Illetmény:**

* a képzés első két hónapjában a modulzáró vizsgáig bruttó 210.600 Ft/hó munkabér,
* a modulzáró vizsga sikeres letételét követően, a hivatásos szolgálati jogviszonyba lépés napjától bruttó 231.664 Ft/hó alapilletmény,
* egyéb pótlékok:
1. angol, német, francia, kínai, arab vagy orosz nyelvvizsgával rendelkezők a nyelvvizsga típusától, szintjétől függően alanyi jogon, nyelvvizsgánként idegennyelv-tudási pótlékra jogosultak, amelynek összege havi 5.798 Ft-tól 38.650 Ft összegig terjedhet,
2. éjszakai pótlék: teljesített óránként a rendvédelmi illetményalap (melynek összege: 38.650 Ft) 0,5 %-a,
3. készenléti pótlék: teljesített óránként a rendvédelmi illetményalap 0,25 %-a,
4. kiemelt készenléti pótlék: teljesített óránként a rendvédelmi illetményalap 1%-a,
* teljesítményjuttatás – első alkalommal 2021. évben, az előző év egyéni teljesítményértékelésétől függően – évente két részletben, azonos mértékben,
* túlszolgálat ellentételezése – a hivatásos állomány tagjának választása szerint – pénzben vagy szabadidőben.

Az illetmény a rendvédelmi illetményrendszer által garantálva – feltételek teljesítése esetén – négy évenként emelkedik. A rendvédelmi életpályamodell keretei között a magasabb iskolai végzettség, illetve szakképzettség megszerzését követően magasabb beosztásba történő kinevezés lehetősége biztosított.

**Illetményen kívüli juttatások:**

* cafetéria juttatás (évi bruttó 200.000 Ft),
* lakhatási támogatás:
	1. lakásvásárlás anyagi támogatása kamatmentes munkáltatói kölcsönnel,
	2. lakbértámogatás vagy albérleti díj hozzájárulás,
* természetbeni ellátások (a feladatellátáshoz szükséges fegyverzet, felszerelés, ruházat),
* évente ruházati utánpótlási ellátmány, amelynek összege a rendvédelmi illetményalap 250%-a,
* munkába járással kapcsolatos utazási költségtérítés (bérlet vagy menetjegy árának 86% -a),
* egyéb utazási kedvezmény (belföldre, évente 12 alkalommal a vasúti- vagy autóbusz menetjegy árának 50%-a),
* belföldi, külföldi kiküldetések esetén járó napidíjak és költségtérítések,
* kedvezményes mobiltelefon tarifacsomagok igénybevétele,
* támogatások:
	1. üdülési támogatás,
	2. családalapítási támogatás,
	3. illetményelőleg,
	4. későbbi továbbtanulási szándék esetén tanulmányi ösztöndíj, képzési, továbbképzési támogatás,
* szociális, születési, beiskolázási, temetési segély,
* egészségügyi ellátás és költségtérítések (látásjavító szemüveg, kontaktlencse, képernyős szemüveg, fogászati ellátás),
* folyószámla költségtérítés (4.000 Ft/év),
* rendőrségi sportlétesítmények díjtalan használata,
* hivatásos állomány csoportos élet- és balesetbiztosítása.

**A pályázatra a közzététel napjától lehet jelentkezni 2020. március 05-ig.**

**A képzés a jelentkezők létszámától függően 2020. május 04-én indul az Adyligeti Rendészeti Szakgimnáziumban (2094 Remeteszőlős, Nagykovácsi utca 3.).**

**Pályázati követelmények:**

* betöltött 18. életév,
* cselekvőképesség,
* magyar állampolgárság,
* állandó belföldi lakóhely,
* érettségi bizonyítvány,
* büntetlen előélet,
* fizikai alkalmasság,
* pszichológiai alkalmasság,
* egészségügyi alkalmasság,
* pályaalkalmassági elbeszélgetés eredményes minősítése,
* kifogástalan életvitel, illetve hozzájárulás annak a szolgálati viszony létesítése előtti, valamint a szolgálati viszony fennállása alatti ellenőrzéséhez.

**A pályázatnak tartalmaznia kell:**

* a kitöltött jelentkezési lapot és mellékleteit,
* a pályázó részletes, fényképes önéletrajzát (elérhetőségeivel együtt: lakcím, e-mail cím, telefonszám),
* a végzettséget, szakképzettséget igazoló bizonyítványok másolatát,
* érvényes, 90 napnál nem régebbi hatósági erkölcsi bizonyítványt, vagy annak igényléséről kiállított igazolást (az igénylőlapon kézbesítési címként a Nógrád Megyei Rendőr-főkapitányság Humánigazgatási Szolgálatát kell megjelölni).

**A jelentkezési lap és annak mellékletei, valamint a fizikai alkalmassági vizsga követelményei a Rendőrség Police.hu honlapján (**[**http://www.police.hu/hu/a-rendorsegrol/kepzes/tiszthelyettes-kepzes**](http://www.police.hu/hu/a-rendorsegrol/kepzes/tiszthelyettes-kepzes)**) érhetők el.**

**A pályázatot**

* **postai úton a Nógrád Megyei Rendőr-főkapitányság részére (3100 Salgótarján, Rákóczi út 40., Pf.: 130) lehet megküldeni, vagy**
* **személyesen a Nógrád Megyei Rendőr-főkapitányságon, valamint Rendőrkapitányságain lehet leadni.**

**A borítékra kérjük, írják rá: „IRK képzés”.**

A pályázattal kapcsolatban felvilágosítást a Nógrád Megyei Rendőr-főkapitányság Humánigazgatási Szolgálat munkatársai adnak **a 06-32/411-255-ös telefonszámon, valamint személyesen a Rendőrkapitányságok személyügyi előadói**

* **hétfőtől csütörtökig 07.30-16.00 óra,**
* **pénteken 07.30-13.30 óra között.**

**Az alkalmassági vizsgálatokat a Nógrád Megyei Rendőr-főkapitányságon folytatják le.**

Az alkalmassági vizsgálatokat követően, kizárólag az „alkalmas” minősítéseket szerző pályázó vehet részt pályaalkalmassági elbeszélgetésen.

**A pályázat elbírálásánál előnyt jelent:**

* gépjárművezetői engedély megléte,
* angol, német, francia, kínai, arab, orosz nyelvekből államilag elismert nyelvvizsga,
* harcművészeti jártasság, évek óta folytatott sporttevékenység.

A pályázó a felvételi eljárás eredményéről írásban kap értesítést. A feltételeknek nem megfelelő pályázatokat a Nógrád Megyei Rendőr-főkapitányság Humánigazgatási Szolgálata érdemi vizsgálat nélkül elutasítja.

**Salgótarján, 2020. január „ .”**